*Муниципаль тур*

**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәре**

**2023-2024 нче уку елы**

**5 нче сыйныф**

**Үткәрү вакыты – 120 минут**

**Максималь балл – 54**

1. **Тест биремнәрен эшләгез.**

1. Яңгырау тартыклардан гына торган рәтне билгеләгез. **(2 балл)**

1) [р], [л], [м], [н]

2) [п], [к], [с], [ч]

3) [к], [щ], [х], [һ]

4) [ф], [т], [ш], [д]

2. Ирен гармониясенә буйсынган сүзне билгеләгез. **(2 балл)**

1) бозгыч

2) көндәлек

3) тәрәзә

4) өстәлдә

3. Нечкә сузыклардан гына торган мәкальне билгеләгез. **(2 балл)**

1) Бердәмлектә көч.

2) Бергә эшләсән, авыр эш тә жиңел.

3) Дуслык - зур байлык.

4) Өйнең яме ана белән.

4. Басымы соңгы иҗеккә төшмәгән сүзне билгеләгез. **(2 балл)**

1) уйла

2) китап

3) хикәя

4) җирдән

5. Бирелгән мәгънәгә туры килә торган сүзне билгеләгез. **(2 балл)**

*Күннән яки башка йомшак материалдан эшләнгән үкчәсез җиңел һәм йомшак аяк киеме.*

1) киез итек

2) ботинка

3) чүәк

4) күн итек

6. Мәкальнең дәвамын дөрес билгеләгез. **(2 балл)**

*Уңга киткән уңар,*

1. сулга киткән югала.
2. сулга киткән туңар.
3. үз дустын табар.
4. сулга борылып карамас.

7. Җөмләдәге фразеологизмның мәгънәсен билгеләгез. **(2 балл)**

*Безнең Кәрим бик башлы булып чыкты.* (З.Бәшири)

1) булдыклы

2) эшчән

3) белемле

4) тырыш

8. Тамыр сүз күрсәтелгән рәтне билгеләгез. **(2 балл)**

1) күрсәтмә

2) якташ

3) болын

4) карабодай

9. Җөмләдә аерып бирелгән сүзнең кайсы сүз төркеменә каарвын билгеләгез. **(2 балл)**

*Безнең бакча коймасына* ***сигез*** *карлыгач кунды. (З. Нури)*

1) исем

2) сан

3) сыйфат

4) фигыль

10. Җөмләдәге тәмамлыкны билгеләгез. **(2 балл)**

*Икмәкне кешеләр тир түгеп табалар.*

1) икмәкне

2) кешеләр

3) тир түгеп

4) табалар

1. **Теоретик бирем.**

Синонимнар турында языгыз. Фикерегезне мисаллар белән дәлилләгез. (**5 балл**)

1. **Уйлагыз һәм җавапларны языгыз.**

1. Җөмләләр һәм сүзлекләрне тәңгәлләштерегез, җавапны саннар белән языгыз. **(5 балл)**

|  |  |
| --- | --- |
| А) Матур – ямьсез. | 1) Аңлатмалы сүзлек |
| Ә) Даруханә – аптека. | 2) Татарча – русча сүзлек |
| Б) Давыл, өермә, гарасат. | 3) Русча – татарча сүзлек |
| В) Окно – тәрәзә. | 4) Антонимнар сүзлеге |
| Г) Кунак – махсус чакырылган яисә күрешү өчен читтән килгән кеше. | 5) Синонимнар сүзлеге |

**Җавап :**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IV. Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(4 балл)**

Койма (тактасына / өстенә / баганасына) сары буяу белән буяп ясалган Кояш күк йөзендәге кара-кучкыл болытларга дәште:

- Әй, болытлар, күрәсезме мине? Мин – Кояш! Мин кояшларның да кояшы!

Коймадагы Кояш бөтерелә-бөтерелә чыркылдаган Чыпчыкка дәште:

- Әй, чыркылдык, күрәсеңме мине? Мин – Кояш! Кара миңа, (гаҗәплән / соклан / уйлан)! Миңа һәр кеше сокланып карый.

Кара-кучкыл болытларга коймадагы кояшның шулай әрсезләнеп (әйтүе / шапырынуы / кычкыруы) ошамады. Алар шыбыр-шыбыр яңгыр яудыра башладылар. “Бу – мин... мин...” – дип бытылдаган Кояшны яңгыр тамчылары коймадан ( бер сәгатьтә / күз ачып йомганчы / көн дәвамында) юып төшерде. (*Н. Каштаннан*)

2. Шигырьне укыгыз һәм күп нокталар урынына тиешле хәрефләрне куегыз. **(4 балл)**

Оф...клар чал, болытлар чал, Бо...ваткычсыз җибәрми боз

Чал диңгез яры. Корабны ярга.

Көтә безне карлы-бозл... Туза карлар, бо...ваткычлар

Төн...як причалы. Безгә юл яра. (*Ф. Тарханова*)

3. Шигырьдән рәт гармониясенә буйсынмагансүзләрне күчереп языгыз. **(4 балл)**

4. *Җибәрми* сүзен мәгънәви кисәкләргә таркатыгыз, нинди сүз төркеменә каравын, төрләнешен билгеләгез. **(4 балл)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. “Яраткан китабым” темасына 7-8 җөмләдән торган инша языгыз. (**8 балл**)